གྲང་ངར་ཆེ་བའི་ཉིན་ཞིག་ལ།སྐལ་བཟང་གི་ཕོ་བའི་ནད་རྙིང་ལངས་ཡོད་པ་དྲན་ནས་སེམས་མ་བདེ་བ་གྱུར།འཕྲལ་དུ་སྐལ་བཟང་གི་གམ་དུ་བརྒྱུགས་ཏེ།བྱམས་བརྩེས་ངང་ནས་བདེ་སྡུག་དྲིས་པ་དང།སྐལ་བཟང་གི་ཕྲག་སྟེང་གི་དཔེ་ཁུག་ཚུར་བླངས་ཏེ་ང་རང་གིས་ཁུར།ངས་སྐལ་བཟང་སྐོམ་ནས་མཆུ་སྒྲོས་སྐམ་ཡོད་པ་མཐོང་མ་ཐགམྱུར་དུ་རང་གི་ཆུ་དམ་བླངས་ཏེ་སྐལ་བཟང་ལ་ཆུ་འཐུང་དུ་འཇུག་བསམ་ཡང་།ཆུ་འཁྱག་པ་ཆགས་ནས་ཆུ་ཐིགས་གཅིག་ཀྱང་ཐིགས་རྒྱུ་མི་འདུག།གྲོགས་པོ་ལ་འཐུང་ཆུ་ཞིག་གང་དུ་བཙལ་བར་འགྲོ་འམ།སྐབས་དེར།ཕ་མས་དུས་རྟག་ཏུ་གྲོགས་པོ་ཕན་ཚུན་གཅིག་ཕན་གཅིག་གྲོགས་བྱེད་དགོས་ཞེས་པའི་བཀའ་སློབ་སེམས་སུ་དྲན་ཏེ།ཆུ་གྲང་མོ་འཐུངས་ན་ཁོའི་ཕོ་བའི་ནད་གཞི་ཇེ་སྡུག་ཏུ་འགྱུར་བར་སེམས་ཏེ།ཐེ་ཚོམ་སྤུ་ཙམ་མེད་པར་ཆུ་དམ་རང་གི་རུམ་དུ་བཅུག་སྟེ་བྲང་ཁར་གླན་ནས་ལུས་དྲོད་ཀྱིས་ཆུ་གྲང་མོ་དྲོས་སུ་བཅུག།ཆབ་རོམ་ཞུ་ནས་དྲོས་པ་དང།སྐལ་བཟང་གིས་ཆུ་འཐུང་སྐབས་སེམས་འགུལ་ཐེབས་པའི་མཆི་མ་བར་མེད་དུ་བཞུར།